
RAPORT COMUN 

asupra proiectului de Lege privind medicina şcolară

(PLx. 678/2011)


1. În conformitate cu prevederile art.95 din Regulamentul Camerei Deputaţilor, republicat, prin adresa nr. PLx. 678/28 noiembrie 2011, Comisia pentru învăţământ, ştiinţă, tineret şi sport şi Comisia pentru sănătate şi familie au fost sesizate spre dezbatere, în fond, cu proiectul de Lege privind medicina şcolară.

La întocmirea prezentului raport comun, Comisiile au avut în vedere:

· avizul favorabil al Consiliului Legislativ (nr.780/11.07.2011)

· avizul negativ al Comisiei juridice, de disciplină şi imunităţi (nr.PLx678/6.12.2011)

· avizul negativ al Comisiei pentru administraţie publică, amenajarea teritoriului şi echilibru ecologic (nr.26/515/7.12.2011)

· avizul negativ al Comisiei pentru buget, finanţe şi bănci (nr.550/20.12.2011)

· punctul de vedere negativ al Ministerului Sănătăţii (nr.EN2928/25.03.2013).

Proiectul de lege are ca obiect de reglementare domeniul asistenţei medicale şcolare, în vederea asigurării asistenţei sociale medicale şi stomatologice a preşcolarilor, elevilor şi studenţilor din sistemul de învăţământ public sau privat. 


2. Comisia pentru învăţământ, ştiinţă, tineret şi sport a dezbătut proiectul de Lege în şedinţa din data de 19 septembrie 2012. 

La lucrări au fost prezenţi 15 deputaţi din totalul de 25 membri ai Comisiei. 

La dezbaterea proiectului de lege a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat: domnul Andrei Gheorghe Kiraly – secretar de stat în cadrul Ministerului Educaţiei, Cercetării, Tineretului şi Sportului. 

În urma dezbaterilor, Comisia pentru învăţământ, ştiinţă, tineret şi sport a propus, cu unanimitatea voturilor celor prezenţi, respingerea proiectului de Lege.


Comisia pentru sănătate şi familie a dezbătut proiectul de lege în şedinţa din data de 26 martie 2013.

La lucrări au fost prezenţi 15 deputaţi din totalul de 20 membri ai Comisiei.

La dezbaterea proiectului de lege a participat, în calitate de invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Răzvan Vulcănescu - subsecretar de stat în cadrul Ministerului Sănătăţii.

În urma dezbaterilor, Comisia pentru sănătate şi familie a propus, cu majoritate de voturi, respingerea proiectului de lege.

3. Potrivit prevederilor art. 75 alin. (1) din Constituţia României, republicată, şi ale art. 92 alin. (9) din Regulamentul Camerei Deputaţilor, Camera Deputaţilor este  Cameră decizională. 


Senatul, în calitate de primă Cameră sesizată, a adoptat acest proiect de lege în şedinţa din 21 noiembrie 2011.


4. În raport de obiectul şi conţinutul său, proiectul de lege face parte din categoria legilor ordinare, potrivit prevederilor art.73 din Constituţia României, republicată.


5. În urma finalizării dezbaterilor, membrii celor două Comisii au hotărât să propună plenului Camerei Deputaţilor respingerea proiectului de lege din următoarele considerente:

- proiectul de lege nu prevede sursele de finanţare necesare pentru acoperirea cheltuielilor, deşi are implicaţii asupra bugetului de stat şi asupra bugetelor locale;

- există în acest moment o serie de acte normative în vigoare care reglementează toate aspectele vizate de această iniţiativă legislativă, dar şi alte aspecte ce nu se regăsesc în cuprinsul acesteia şi sunt necesare pentru buna funcţionare a acestei ramuri medicale.

